Náttúrulækningafélag Íslands ( NLFÍ ) í samvinnu við Arkitektafélag Íslands ( AÍ ) efnir til opinnar hugmyndasamkeppni um enduruppbyggingu Heilsustofnunar ( HNLFÍ ) og framtíðarskipulag á landi NLFÍ í Hveragerði þar sem starfsemi Heilsustofnunar er rekin , samkvæmt keppnislýsingu þessari og gildandi samkeppnisreglum AÍ . Óskað er eftir tillögum að heildarskipulagi fyrir svæðið auk innra skipulags á byggingum Heilsustofnunar og heilsudvalarstaðar ásamt tillögum að áfangaskiptingu fyrir framtíðar uppbyggingu til lengri tíma . Gert er ráð fyrir að ráðist verði síðar í deiliskipulagsgerð á grundvelli niðurstöðu dómnefndar . Tvö fyrirspurnartímabil eru í samkeppninni og lýkur því fyrra 27. janúar og því síðara 27. febrúar . Vakin er athygli á því að þessi samkeppni er rafræn . Skilafrestur tillagna er 8. apríl fyrir kl. 16.00 .